Jucătoarea română de tenis Gabriela Ruse a ajuns, miercuri, în turul al treilea al calificărilor de la turneul de Mare Şlem Roland-Garros, după victoria cu Suzan Lamens, din Ţările de Jos.
Gabriela Ruse (26 de ani, locul 141 WTA) a învins-o în turul secund al calificărilor de la Roland-Garros pe olandeza Suzan Lamens (24 de ani, locul 148 WTA), în două seturi, scor 6-3, 6-4.
Ruse s-a calificat în turul al treilea al calificărilor, unde se va înfrunta în ”finala” pentru accesul pe tabloul principal cu italianca Sara Errani (37 de ani, locul 95 WTA), cap de serie 1.